Prokureur sê só weet jy iemand lieg | Maroela Media
Prokureur Michael Mandell het 'n video op TikTok gedeel met raad hoe jy kan bepaal of iemand vir jou lieg – en dit het alles te doen met die manier hoe hulle die storie oorvertel.
Soms is dit maklik om te sien wanneer iemand vir jou lieg, maar ander mense kan baie goed spek skiet.
As daar een beroep is waar dit belangrik is om die waarheid uit te snuffel, is dit die regte. Kenners kan gewoonlik maklik die leuen van die waarheid onderskei. Mandell, wat in sake oor persoonlike besering spesialiseer, het 'n eenvoudige manier gedeel om leuenaars uit te ken.
In 'n TikTok-video sê hy wanneer jy agterdogtig is oor iemand se storie, moet jy hulle vra om dit weer te vertel. "Mense wat die waarheid praat, sal feite byvoeg en meer besonderhede onthou wanneer hulle die storie oorvertel. Leuenaars het gewoonlik hul storie gememoriseer en sal dit dieselfde hou."
Nog 'n truuk is om hulle te vra om die storie agteruit te vertel. "Hulle sal hard moet dink en hoe meer hulle probeer, hoe makliker sal dit wees om die leuen uit te ken."
Dis moontlik ook nie die enigste manier om 'n leuenaar uit te ken nie. Kenners sê 'n rooi vlaggie is ook dat, wanneer mens lieg, jy waarskynlik die gedrag en liggaamstaal van die persoon met wie jy praat sal na-aap. Wanneer jy jok is jou brein besig om seker te maak daar is nie enige foute in die storie nie en is besig met eindelose moontlikhede waarop jy dalk sal moet reageer om die leuen voor te hou. Jou gedagtes is dus só besig met die leuen, dat jy beheer verloor oor jou liggaamstaal en jy kan dan maklik dit naboots wat jy sien.
'n Prokureur kan jy sien lieg as sy lippe beweeg
As 'n regeringsamptenaar begin praat, moet jy weet hy lieg
Thelsa ja, ek stem saam. Net so enige politikus. Kyk hoe lyk ons land!
Dis hoekom niks in ons regering gebeur nie en hulle te hard besig om te dink wat sy oorspronklike liegstorie was en daarby te probeer hou